во законодавството.

Во однос на секторските политики , буџетот на Агенцијата за туризам, вклучувајќи субвенции за привлекување на странски туристи, значително се зголеми во 2014 година. Вкупниот број на туристи се зголеми за 5,8% во 2013 година, во споредба со претходната година.

#### Заклучок

Постигнат е мал напредок во областа на претпријатијата и индустриската политика. Беа донесени мерки за подобрување на финансиската дисциплина и за поттикнување на навремена исплата на обврските. Беше зголемено финансирањето за привлекување на странски инвеститори и развој на туризмот. Треба да се направи повеќе за да се подобри пристапот до финансии. Подготовките во оваа област се во умерено напредна фаза.

### 4.21. Поглавје 21: Трансевропски мрежи

Во областа на трансевропските мрежи, земјата продолжи да учествува во развојот на Регионалната транспортна мрежа на Југоисточна Европа, во согласност со Меморандумот за разбирање на овој проект. Треба да се посвети внимание на развојот и приоритетот на проектите за патишта утврдени во индикативното продолжување на ТЕН - Т во регионот на Западен Балкан. Надградбата на патишта и железничките врски вклучени во Транспортната опсерваторија на Југоисточна Европа (СEETO) на сеопфатната мрежа останува приоритет. Владата усвои инвестициска програма за патишта за 2013 - 2017 година. Градежните работи, кофинансирани од ИПА фондовите, на делница од автопатот која се наоѓа долж Коридорот X од мрежата на Транспортната опсерваторија на Југоисточна Европа напредуваат. Изградбата на железничкиот Коридор VIII кон Бугарија започна во март 2014 година, финансирана од заемот од Европската банка за обнова и развој и од Инвестициската рамка за Западен Балкан. Административниот и техничкиот капацитет на сите институции и органи кои се вклучени треба дополнително да се зајакнува. Во областа на енергетските мрежи , градежните работи продолжуваат на 400 kV електрична енергија за интерконекцијата Штип - Ниш (Србија). Средствата беа добиени од Инвестициската рамка за Западен Балкан за изработка на техничката документација во врска со далекуводот Битола - Елбасан (Албанија). Заемот од 25 милиони евра беше обезбеден од Европската банка за обнова и развој за модернизација на делот Битола - Лерин (Грција) од мрежата за пренос на електрична енергија. Операторот во државна сопственост за пренос на гас потпиша договор за изградба на гасоводот Клечовце - Штип - Кавадарци.

Што се однесува до телекомуникациските мрежи, во почетокот на 2014 година мрежата 4Г стана достапна , во ограничен простор.

#### Заклучок

Постигнат е одреден напредок во областа на трансевропските мрежи. Земјата продолжи активно да учествува во Транспортната опсерваторија на Југоисточна Европа и Енергентската заедница на Југоисточна Европа. Севкупно, развојот на транспортни, енергетски и телекомуникациски мрежи напредува. Подготовките во оваа област се во напредна фаза.

### 4.22. Поглавје 22: Регионална политика и координација на структурни инструменти

Што се однесува до законската рамка , одредбите за канализирање на средствата од централниот буџет, како што е утврдено во Законот за регионален развој, сè уште не се целосно спроведени. Капиталните инвестиции на проектите кои ги спроведуваат министерствата треба да бидат потранспарентни. Капацитетот за кофинансирање на проекти финансирани од ЕУ на локално ниво треба да се подобри. Воведувањето на среднорочна буџетска рамка би овозможило флексибилност во утврдувањето на буџетите и повеќегодишното програмирање. Подобрувања се потребни во подготовката и спроведувањето на програмите кои се однесуваат на институционалната рамка . Меѓуминистерската координација и консултациите со засегнатите страни, исто така, треба да се подобрат. Системите за управување и следење треба да се зајакнат со цел да се обезбеди ефикасно

37